stanford-oval/wikipedia huggingface dataset:
נבחרת גביע דייוויס של ארצות הברית
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ערך זה הוא קצרמרבנושא טניס. אתם מוזמנים לתרום לוויקיפדיה ו.
משפט גיבארד-סטרת'ווייט

משפט גיבארד-סטרת'ווייט (על-שם Allan Gibbard ו- Mark Satterthwaite) הוא משפט בתורת ההצבעות, המתייחס למערכת שבה כל מצביע מדרג את המועמדים ותוצאת ההצבעה היא בחירה של מועמד אחד. המשפט קובע שאם יש יותר משני מועמדים, כל שיטת בחירות שאינה דיקטטורית והנותנת לכל מועמד אפשרות לזכות, חשופה להצבעה טקטית; כלומר, בתנאים מסוימים, יש מצביעים שכדאי להם להצביע אחרת מן ההעדפה האמיתית שלהם.
גרסאות חזקות יותר של המשפט מראות שהתוצאה חלה אפילו כאשר מרשים למצביעים לדרג רק באופן חלקי (ולהשאיר אפשרויות שקולות).
לשם השוואה, משפט אי-האפשרות של ארו מתייחס למערכות הצבעה שבהן התוצאה היא דירוג של המועמדים (ולא מועמד זוכה יחיד), וקובע שאין מערכת הצבעה הוגנת שאינה דיקטטורית. משפט דוגן-שוורץ עוסק במערכות הצבעה שבהן התוצאה היא קבוצה (לא ריקה) של זוכים, ללא דירוג פנימי; ואילו משפט הולמשטרום מגביל, באופן דומה למדי, את המערכות האפשריות לתמרוץ סוכנים.
הכנה להוכחה > המשפט

תהי A קבוצת האפשרויות לבחירה, ויהי  \ P^{N} וקטור בחירות, כאשר  N=\{1,2,\cdots ,n\} היא קבוצת הבוחרים.
אם  \left|A\right|\geq 3, ואם  \,G:P^{N}\rightarrow A היא פונקציית בחירה חברתית המקיימת את עקרונות המונוטוניות ואת עקרון הפה אחד, אז  G דיקטטורית.
הכנה להוכחה > רעיון ההוכחה

לפי  G נגדיר פונקציית רווחה חברתית  F. נראה ש- F מקיימת את עקרונות האי תלות באפשרויות לא רלוונטיות, ופה אחד. לפי משפט ארו נקבל ש-  F היא דיקטטורה, ובעזרתה נראה שגם  G היא דיקטטורה.
הכנה להוכחה > סימוני עזר

יהיו  P,  Q שני יחסי העדפות חזקים.
 R\subseteq A תת-קבוצה של אפשרויות.
נסמן ב  Z\left(P,Q;R\right) את יחס ההעדפות המוגדר באופן הבא:
כל האפשרויות ב  R מדורגות לפני האפשרויות שאינן ב  R.
את האפשרויות ב  R מדרגים לפי  P.
את האפשרויות שאינן ב  R מדרגים לפי  Q.
בנוסף נסמן:  P^{N}=\left(P_{i}\right)_{i\in N},  Q^{N}=\left(Q_{i}\right)_{i\in N},  Z\left(P^{N},Q^{N};R\right)=\left(Z\left(P_{i},Q_{i};R\right)\right)_{i\in N}
דוגמה: נניח שקבוצת האפשרויות היא  A=\left\{a_{1},a_{2},a_{3},a_{4}\right\}, ו-  R=\left\{a_{1},a_{4}\right\}.
אם יחסי ההעדפות  Pו-  Qמוגדרים באופן הבא:
 P:a_{1}>a_{2}>a_{3}>a_{4}
 Q:a_{2}>a_{4}>a_{1}>a_{3}
אז היחס  Z\left(P,Q;R\right) יהיה מוגדר כך:
 Z\left(P,Q;R\right):a_{1}>a_{4}>a_{2}>a_{3}
הכנה להוכחה > משפט עזר 1

תהי  G פונקציית בחירה חברתית מונוטונית.
יהיו  P^{N},  Q^{N} נתונים. יהי  R\subseteq A. נסמן  a=G\left(P^{N}\right), ונניח  a\in R, אז נקבל ש-  G\left(Z\left(P_{i},Q_{i};R\right)\right)=a.
זה נובע מהגדרת המונוטוניות (לא הרענו את מצבו של  a ב-  Z\left(P^{N},Q^{N};R\right) ביחס למצבו ב-  P^{N} ).
מסקנה: אם  a\in R וגם  G\left(Z\left(P^{N},Q^{N};R\right)\right)\neq a, אז נקבל ש-  G\left(P^{N}\right)\neq a.
הכנה להוכחה > משפט עזר 2

תהי  G פונקציית בחירה חברתית המקיימת את עקרונות המונוטונית והפה אחד.
יהיו נתונים  P^{N}, a,b\in A (יש עוד מועמדים).
אם  a>_{P_{i}}b  \forall i  \Leftarrow   G\left(P^{N}\right)\neq b.
הוכחה: נסמן  R=\left\{a,b\right\}, ונסתכל על  Z\left(P^{N},Q^{N};R\right).
אז בגלל עקרון הפה אחד:  G\left(Z\left(P^{N},Q^{N};R\right)\right)=a\neq b.
מהמסקנה של משפט עזר 1, נסיק ש-  G\left(P^{N}\right)\neq b.
הוכחת משפט גיבארד–סטרת'ווייט > הגדרה פונקציית הרווחה החברתית  F

יהי  W^{N}\in \left(P\left(A\right)\right)^{N} פרופיל העדפות חזקות כלשהו, קבוע לאורך כל ההוכחה.
לכל פרופיל העדפות חזקות  P^{N} נגדיר יחס בינארי  F\left(P^{N}\right) באופן הבא:
לכל שתי אפשרויות שונות  a,b\in R מתקיים:
G\left(Z\left(P^{N},W^{N};\left\{a,b\right\}\right)\right)=a  \Leftarrow   a>_{F\left(P^{N}\right)}b
 G\left(Z\left(P^{N},W^{N};\left\{a,b\right\}\right)\right)=b  \Leftarrow   b>_{F\left(P^{N}\right)}a
כדי שהיחס יהיה רפלקסיבי, נגדיר בנוסף:
 a\geq _{F\left(P^{N}\right)}a,  \forall a\in A.
הוכחת משפט גיבארד–סטרת'ווייט > הגדרה פונקציית הרווחה החברתית  F > נראה ש- F היא פונקציית רווחה חברתית

על מנת להראות ש  F היא פונקציית רווחה חברתית, יש להראות שהיחס  F\left(P^{N}\right) הוא שלם וטרנזיטיבי.
הוכחת משפט גיבארד–סטרת'ווייט > הגדרה פונקציית הרווחה החברתית  F > נראה ש- F היא פונקציית רווחה חברתית > היחס שלם

כל האפשרויות השונות מ-  a ו-  b מועדפת פחות מ-  a על ידי כל הבוחרים, לכן לפי משפט עזר 2, אף אחת מאפשרויות אלה אינה יכולה להיות  G\left(Z\left(P^{N},W^{N};\left\{a,b\right\}\right)\right) . לכן  G\left(Z\left(P^{N},W^{N};\left\{a,b\right\}\right)\right)\in \left\{a,b\right\} .
לפי הגדרת היחס הבינארי  F\left(P^{N}\right) נקבל שלכל זוג אפשרויות  a , b שונות זו מזו ב  R, מתקיים:  b>_{F\left(P^{N}\right)}a או  a>_{F\left(P^{N}\right)}b, כלומר,  F\left(P^{N}\right) הוא יחס העדפות שלם על  R.
נשים לב גם שאין אדישות ב-  F\left(P^{N}\right), כלומר, או שהחברה מעדיפה ממש את  b על  a, או שהחברה מעדיפה ממש את  a על  b.
הוכחת משפט גיבארד–סטרת'ווייט > הגדרה פונקציית הרווחה החברתית  F > נראה ש- F היא פונקציית רווחה חברתית > היחס טרנזיטיבי

נניח בשלילה כי היחס אינו טרנזיטיבי, כלומר קיימים  a,b,c\in R כך ש:
 a>_{F\left(P^{N}\right)}b, ו-  b>_{F\left(P^{N}\right)}c אבל  c>_{F\left(P^{N}\right)}a.
(האפשרות  c\approx _{F\left(P^{N}\right)}a לא תיתכן, משום שלפי הגדרת  F\left(P^{N}\right), שני איברים הם שקולים אם ורק אם הם שווים, ובמקרה זה נקבל שגם  a>_{F\left(P^{N}\right)}b וגם  b>_{F\left(P^{N}\right)}a מתקיימים ביחד, וזו סתירה להגדרה  F\left(P^{N}\right).)
נשים לב לזהות הבאה:  Z\left(P^{N},W^{N};\left\{a,b\right\}\right)=Z\left(Z\left(P^{N},P^{N};\left\{a,b,c\right\}\right),W^{N};\left\{a,b\right\}\right).
על  \left\{a,b\right\} יחס הסדר נקבע בשני המקרים על ידי  P^{N}, ועל המשלים של  \left\{a,b\right\} יחס הסדר נקבע בשני המקרים על ידי  W^{N}. לכן השוויון הנ"ל מתקיים.
מכך ש-  a>_{F\left(P^{N}\right)}b נובע כי  G\left(Z\left(P^{N},W^{N};\left\{a,b\right\}\right)\right)=a, ולפי הזהות הקודמת, נקבל ש-  G\left(Z\left(Z\left(P^{N},P^{N};\left\{a,b,c\right\}\right),W^{N};\left\{a,b\right\}\right)\right)=a.
בפרט נקבל ש-  G\left(Z\left(Z\left(P^{N},P^{N};\left\{a,b,c\right\}\right),W^{N};\left\{a,b\right\}\right)\right)\neq b, ולפי משפט עזר 1, נסיק כי  G\left(Z\left(P^{N},P^{N};\left\{a,b,c\right\}\right)\right)\neq b.
כלומר, הראינו ש-  G\left(Z\left(P^{N},P^{N};\left\{a,b,c\right\}\right)\right)\neq b  \Rightarrow   a>_{F\left(P^{N}\right)}b.
באופן דומה, מכך ש  b>_{F\left(P^{N}\right)}c, נקבל ש-  G\left(Z\left(P^{N},P^{N};\left\{a,b,c\right\}\right)\right)\neq c.
כמו כן, מכך ש  c>_{F\left(P^{N}\right)}a, נקבל ש-  G\left(Z\left(P^{N},P^{N};\left\{a,b,c\right\}\right)\right)\neq a.
סך הכל קיבלנו ש-  G\left(Z\left(P^{N},P^{N};\left\{a,b,c\right\}\right)\right)\not \in \left\{a,b,c\right\}.
מצד שני, לכל  d\in A\ \left\{a,b,c\right\}, מתקיים:  G\left(Z\left(P^{N},P^{N};\left\{a,b,c\right\}\right)\right)\neq d.
הסבר: לכל  d כזה מתקיים  a>_{G\left(Z\left(P^{N},P^{N};\left\{a,b,c\right\}\right)\right)}d, ולפי משפט עזר 2 נקבל ש-  G\left(Z\left(P^{N},P^{N};\left\{a,b,c\right\}\right)\right)\neq d.
אבל אם כך, מתקבל ש-  G\left(Z\left(P^{N},P^{N};\left\{a,b,c\right\}\right)\right)\not \in A, וזה בסתירה להגדרת הבחירה החברתית  G. מכאן שהנחת השלילה שהיחס  F\left(P^{N}\right) אינו טרנזיטיבי אינה נכונה, ולכן היחס כן טרנזיטיבי.
הראינו שהיחס  F\left(P^{N}\right) הוא שלם וטרנזיטיבי, לכן  F היא פונקציית רווחה חברתית.
נותר להראות ש-  F מקיימת את עקרון הפה אחד, ואי תלות באפשרויות לא רלוונטיות.
הוכחת משפט גיבארד–סטרת'ווייט > הגדרה פונקציית הרווחה החברתית  F > נראה ש- F היא פונקציית רווחה חברתית > נראה ש-  F מקיימת את עקרון הפה אחד

יהי  P^{N} המקיים  a>_{P_{i}}b,  \forall i\in N. צריכים להראות ש-  a>_{F\left(P^{N}\right)}b.
לשם כך יש להוכיח ש-  G\left(Z\left(P^{N},W^{N};\left\{a,b\right\}\right)\right)=a.
אכן, נשים לב שביחסים  Z\left(P^{N},W^{N};\left\{a,b\right\}\right),  a ממוקם במקום הראשון לכל  i. כיוון ש- G מקיימת את עקרון הפה אחד, אז השוויון  G\left(Z\left(P^{N},W^{N};\left\{a,b\right\}\right)\right)=a מתקיים.
לכן  F מקיימת את עקרון הפה אחד.
הוכחת משפט גיבארד–סטרת'ווייט > הגדרה פונקציית הרווחה החברתית  F > נראה ש- F היא פונקציית רווחה חברתית > נראה ש-  F מקיימת את עקרון האי תלות באפשרויות לא רלוונטיות

יהיו  P^{N},  Q^{N},  a,  b המקיימים:
 \forall i\in N  a>_{P_{i}}b  \Leftrightarrow   a>_{Q_{i}}b.
יש להוכיח ש-  a>_{F\left(P^{N}\right)}b  \Leftrightarrow   a>_{F\left(Q^{N}\right)}b, או באופן שקול:  G\left(Z\left(P^{N},W^{N};\left\{a,b\right\}\right)\right)=G\left(Z\left(Q^{N},W^{N};\left\{a,b\right\}\right)\right).
ואכן זה מתקיים משום ש-  Z\left(P^{N},W^{N};\left\{a,b\right\}\right)=Z\left(Q^{N},W^{N};\left\{a,b\right\}\right), ולכן  F מקיימת את עקרון האי תלות באפשרויות לא רלוונטיות.
ממשפט ארו, נקבל ש-  F היא דיקטטורית, כלומר קיים  i כך ש-  \forall P^{N} מתקיים  F\left(P^{N}\right)=P_{i}.
הוכחת משפט גיבארד–סטרת'ווייט > סיום ההוכחה – נראה ש-  G היא דיקטטורית, עם אותו דיקטטור  i

יהי  P^{N} כלשהו, ותהי  a האפשרות בעדיפות ראשונה לפי  P_{i} של בוחר  i.
יש להוכיח כי  G\left(P^{N}\right)=a.
נניח בשלילה ש-  G\left(P^{N}\right)=b\neq a, אז לפי משפט עזר 1 מתקיים ש-  G\left(Z\left(P^{N},W^{N};\left\{a,b\right\}\right)\right)=b\neq a.
לכן, לפי הגדרת  F נקבל שהחברה כולה מעדיפה את  b על פני  a, או באופן שקול:  b>_{F\left(P^{N}\right)}a, וזאת בסתירה לכך ש-  i דיקטטור לפי  F.
לכן קיבלנו שגם  G היא דיקטטורית, עם אותו דיקטטור  i.
ראו גם

משפט ארו
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
נבחרת גביע דייוויס של אקוודור

| --- | --- |
אקוודור
 מידע כללי
 התאחדות:  פדרציית הטניס של אקוודור
 השתייכות אזורית:  אמריקה
 דירוג ITF נכון ל-18 בספטמבר 2024:  36 שינוי מדירוג קודם:  ‎+3‏
 דרג נוכחי:  בית עולמי 1
 קפטן:  ראול ויוור
 מפגשים היסטוריים
 שנה ראשונה:  1961
 סטטיסטיקה קבוצתית
 שנים במפעל:  56
 מפגשים:  119
 מאזן ניצחונות:  61 - 58
 שנים בבית העליון:  7
 הישג שיא:  רבע גמר -1
 שיאים אישיים
 מירב הניצחונות יחידים:  ניקולאס לפנטי (41 – 16)
 מירב הניצחונות זוגות:  אנדרס גומס (20 – 15)
 מירב הניצחונות סה"כ:  ניקולאס לפנטי (61 – 34)
 הזוג המצליח ביותר:  אנדרס גומס/ריכרדו איקאזה (9 - 3)
 הכי הרבה שנים:  ניקולאס לפנטי,אנדרס גומס (17)
 הכי הרבה מפגשים:  ניקולאס לפנטי (38)
 
נבחרת גביע דייוויס של אקוודור היא נבחרת טניס הגברים הלאומית של אקוודור שיחקה בעבר בבית העליון של גביע דייוויס.
הנבחרת הופיע לראשונה בשנת 1961. במהלך התקופה היא שיחקה 100 משחקים וניצחה ב-42.
הדירוג הנוכחי של נבחרת אקוודור בדירוג נבחרות הגברים של גביע דייוויס, הוא המקום ה-36 בעולם, נכון ל-18 בספטמבר 2024, עלייה של 3 מקומות לעומת דירוג קודם.
הישגים

רבע הגמר
1985
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ערך זה הוא קצרמרבנושא טניס. אתם מוזמנים לתרום לוויקיפדיה ו.
ניקולאי דה קאוורי

| --- | --- |
 לידה:  המאה ה־15 
 פטירה:  המאה ה־16 
 
ניקולאי דֶה קאוֶורי (באיטלקית: Nicolay de Caveri;‏ חי בתחילת המאה ה-16) היה קרטוגרף יליד הרפובליקה של ג'נובה באיטליה. המפה שערך, מפת קאוורי, היוותה בסיס למפת ולדזמילר משנת 1507 שמנתוניה הוכן גלובוס יגלוניקוס. קאוורי שירת את מלך פורטוגל ובשל כך הייתה לו גישה למידע שהגיע מספנים פורטוגלים.
שמות

קיימות גרסאות רבות לשמו, כולן מבוססות על חתימתו בגב המפה הנושאת את שמו:
Nicolay Canerio, Nicolo Caveri, Nicolo Canerio, Nicolaus de Caveri, Nicolaus de Caverio, Nicholas de Caveri ו Nicolai de Caveri.
| --- | --- |
בקרת זהויות :  ISNI: 0000 0000 8009 9928  LCCN: n2012030989  NTA: 128440406  VIAF: 104062346   WorldCat (עם VIAF): 104062346 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ניקולה מושאנוב

נִיקוֹלָה סְטוֹיְקוֹב מוּשָאנוֹב (בבולגרית: Никола Стойков Мушанов;‏ 12 באפריל 1872, דריאבנו, האימפריה העות'מאנית – 10 במאי 1951, וליקו טרנובו, הרפובליקה העממית הבולגרית) היה פוליטיקאי וליבראל בולגרי, אשר כיהן במספר תפקידי שרים בממשלות בולגריה וכן כראש ממשלת בולגריה מטעם המפלגה הדמוקרטית הבולגרית. מושאנוב נרצח על ידי סוכני המשטרה החשאית הבולגרית.
ראשית חייו

ב-1893 הוסמך מושאנוב למשפטים בצרפת ועד 1896 הועסק כשופט ותובע בסטארה זאגורה ובווארנה. בין 1897 ל-1908 עבד כעורך דין בעיר רוסה והצטרף למפלגה הדמוקרטית הבולגרית.
ראשית הקריירה הפוליטית

מושאנוב כיהן כשר בממשלתו הראשונה של אלכסנדר מלינוב. בין 1908 ל-1910 כשר החינוך ומ-1910 ועד 1911 כשר הפנים. בשלהי מלחמת העולם הראשונה מונה לתפקיד השר לעבודות ציבוריות וכיהן בתפקידו מה-21 ביוני 1918 ועד 7 במאי 1919 תחת אלכסנדר מלינוב ותאודור תאודורוב. לאחר בחירתו של אלכסנדר סטמבוליסקי לראשות הממשלה, הועמד מושאנוב לדין יחד עם פוליטיקאים רבים אחרים שנתפשו על ידי הממשלה החדשה כאחראים לתבוסה במלחמה שהובילה לחוזה ניי. ב-1922 נכלא למספר חודשים בבית כלא בעיר שומן. ב-1931 מונה לשר הפנים והבריאות בממשלתו של אלכסנדר מלינוב.
כהונת ראש הממשלה

ב-12 באוקטובר 1931 התמנה לראש הממשלה ושר החוץ של ממלכת בולגריה וכיהן בתפקידו עד ההפיכה הצבאית שיזמה הליגה הצבאית, בראשות קימון גאורגייב במאי 1934. ב-1932 הצליח מושאנוב לסיים את תשלום פיצויי המלחמה בהם מחויבת הייתה הממלכה מתום מלחמת העולם הראשונה והיה זה הישגו החשוב ביותר.
אחריתו

לאחר מותו של אלכסנדר מלינוב נבחר מושאנוב לתפקיד יושב ראש המפלגה הדמוקרטית, תפקיד בו כיהן רשמית עד 1947. הוא כיהן כיושב ראש הפרלמנט הבולגרי בין 1938 ל-1939. מושאנוב כיהן כשר בממשלתו של קונסטנטין מוראבייב וניהל משא ומתן עם הבריטים והאמריקאים במטרה למנוע את כיבוש הממלכה על ידי ברית המועצות. ב-9 בספטמבר 1944 לאחר ההפיכה הצבאית בה סולק מוראבייב ועליית השלטון הפרו קומוניסטי בראשות קימון גאורגייב, הועמד לדין ונידון לשנת מאסר בעוון חתרנות. בספטמבר 1945 לאחר שחרורו מהכלא, חזר מושאנוב לפעילות במפלגה הדמוקרטית, אך נאלץ לפרוש שנתיים מאוחר יותר. הוא המשיך להביע בגלוי עמדות אנטי קומוניסטיות. בין 1947 ל-1949 נעצר מספר פעמים, נחקר ושוחרר. מושאנוב גורש מסופיה לווליקו טרנובו, שם הושם במעצר בית. משטרו הסטליניסטי של וולקו צ'רבנקוב פעל באופן אגרסיבי לדיכוי מתנגדי משטר בבולגריה.
ב-10 במאי 1951 נעצר מושאנוב בידי אנשי המשטרה החשאית הבולגרית בחשד לתמיכה במשנתו של טרייצ'ו קוסטוב שהוצא להורג. הוא הובל לחקירה במשרדי הוועדה לביטחון המדינה, ושם נרצח. בגרסה הרשמית לאירועים, נטען כי נפטר מהתקף לב. ב-1996 ביטל בית המשפט העליון הבולגרי את גזר הדין מ-1944 וטיהר את שמו של מושאנוב.
מושאנוב והקהילה היהודית

ניקולה מושאנוב היה אחד הפוליטיקאים הבולגרים הבולטים במאבק כנגד רדיפות היהודים בממלכה הבולגרית. הוא הביע את עמדותיו הנחרצות, גם כשהיה בדעת מיעוט והותקף על ידי חוגים רחבים בפרלמנט ובממשלה הבולגרית.
ב-1937 בגבור האירועים האנטישמיים בבולגריה תוך התקרבותו של הממשל הבולגרי לגרמניה הנאצית, החליטו ראשי הקהילה היהודית לערוך סקר בקרב מדינאים, ראשי ציבור ומובילי דעת קהל בולגרים, כדי לבחון את חומרת הבעיה. מושאנוב השיב לשאלות, ציין את התנגדותו לרדיפת היהודים והוסיף שבולגריה שידעה כפייה במשך 500 שנות שלטון עות'מאני, אין בה מקום לרדיפת מיעוטים.
בשלהי דצמבר 1940 הוגש לאישור הפרלמנט הבולגרי החוק להגנת האומה שדמה במתכונתו לחוקי נירנברג. החוק זכה לתמיכה רחבה בפרלמנט. מושאנוב יצא בגלוי כנגד החוק ומשלא הועיל מאבקו בפרלמנט, פנה למלך בוריס השלישי בבקשה להפעיל את השפעתו על הממשלה לביטול הצעת החוק. המלך לא השיב. מושאנוב הצביע נגד החוק, אך הוא אושר ברוב גדול.
ב-25 ביוני 1942 אושרה בפרלמנט הבולגרי הצעת חוק, המסמיכה את הממשלה הבולגרית לאחוז בכל האמצעים הנדרשים כדי לפתור את "בעיית היהודים" בממלכה. מושאנוב תקף בחריפות את ההצעה וביחד עם חברו למפלגה פטקו סטאינוב הצביע נגדה.
ב-21 במאי 1943 החליטה הממשלה הבולגרית לגרש את יהודי סופיה לערי השדה, כאשר תוכניתו של אלכסנדר בלב הייתה לראות בגירוש זה שלב ראשון לקראת גירושם אל מחוץ לגבולות הממלכה. ב-22 במאי כתבו מספר אישי ציבור ובכללם ניקולה מושאנוב מכתב למלך בוריס השלישי בו נטען שמדובר בצעד בלתי אנושי והמלך ישא אישית באחריות לתוצאותיו של המהלך הנפשע. המכתב נמסר לארמון המלך על ידי דימו קזאסוב וצביאטקו בובושבסקי. הייתה זו הפעם הראשונה בה שוגר איום למלך עצמו להפסיק את רדיפות היהודים.
ב-24 במאי עם פרסומו של צו הגירוש נפגשו מושאנוב ופטקו סטאינוב עם ראש הממשלה בוגדאן פילוב ותבעו ממנו לבטל את הגירוש. פילוב סירב. מושאנוב וסטאינוב שלחו מכתב מחאה לארמון המלך, הוא לא זכה למענה והגירוש יצא לפועל.
ב-2024 הגישה עמותת "בית מורשת יהדות בולגריה ביפו", בשם ארגוני יוצאי בולגריה בישראל, בקשה ליד ושם להכרה במושאנוב כחסיד אומות העולם.
הערות שוליים

↑  גורלו של ניקולה מושאנוב, באתר temanews.com (בבולגרית).
↑  אלברט רומנו, המשבר והפילוג בתנועה הציונית 1930-1940, בתוך אנצקלופדיה של גלויות-יהדות בולגריה, ירושלים, 1967, עמוד 606.
↑  חיים קשלס, החוק להגנת האומה, בתוך:אנציקלופדיה של גלויות-יהדות בולגריה, ירושלים, 1967, עמוד 799.
↑  חיים קשלס, תקנות בית הנבחרים בשאלה היהודית, בתוך: אנציקלופדיה של גלויות-יהדות בולגריה, ירושלים, 1967, עמודים 813-814.
↑  חיים קשלס, גירוש היהודים מסופיה, בתוך אנציקלופדיה של גלויות-יהדות בולגריה, ירושלים, 1967, עמוד 869.
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 174.
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: אלכסנדר מלינוב | ראש הממשלה של ממלכת בולגריה  12 באוקטובר 1931 - 19 במאי 1934 | הבא: קימון גאורגייב |
| 0 | 1 | 2 |
| --- | --- | --- |
| הקודם: אטאנאס בורוב | שר החוץ והדתות של בולגריה  12 באוקטובר 1931 - 19 במאי 1934 | הבא: קימון גאורגייב |
| --- | --- |
בקרת זהויות :  GND: 1112150676  ISNI: 0000 0000 1350 6191  LCCN: n93122685  NKC: js2017940958  VIAF: 20485097   WorldCat (עם VIAF): 20485097
נהר מלגרסי

| --- | --- |

 מידע כללי
 אורך:  475 קילומטרים
 אגן ניקוז:  130,000 קמ"ר 
 שפך:  אגם טנגניקה 
 מדינות באגן הניקוז:  בורונדי, טנזניה 
 
 
נהר מָלָגָרָסִי (באנגלית: Malagarasi River) הוא הנהר השני באורכו בטנזניה. הנהר נשפך לאגם טנגניקה כ-40 קילומטרים דרומית לקיגומה, ומהווה אחד ממקורות המים המרכזיים של האגם.
המלגרסי היה קיים לפני היקוות האגם והיה בעבר אחד מיובלי נהר קונגו. 80 הקילומטרים הראשונים של הנהר מהווים את הגבול הטבעי והבינלאומי בין טנזניה לבורונדי.
ניקולס גורובסוב

ניקולס מרטין גורובסוב (בספרדית: Nicolás Martín Gorobsov; נולד ב-25 בנובמבר 1989) הוא כדורגלן ארגנטינאי המשחק בעמדת הקשר בז'לגיריס וילנה מליגת העל הליטאית.
קורות חיים

גורובסוב נולד בעיר סן פדרו בצפון פרובינציית בואנוס איירס שבארגנטינה. סבו של אביו היה רוסי יליד קישינב (כיום בירת מולדובה). משפחתו היגרה עמו לאיטליה בהיותו בן 14 וכך הוא מחזיק באזרחות כפולה - ארגנטינאית ואיטלקית. כנער בארגנטינה, החל גורובסוב לשחק בתפקיד חלוץ שני, ובאיטליה עבר לשחק כקשר מרכזי. גורובסוב שיחק במחלקת הנוער של ויצ'נצה, ובעונת 2007/2008 ערך את הופעת הבכורה שלו בקבוצה הבוגרת של המועדון, במשחק מול לצ'ה בסרייה ב'.
בשנת 2009 רכשה קבוצת טורינו מחצית מהבעלות על השחקן, ולאחר שערך 15 הופעות במדי הקבוצה בסרייה ב' הוא הושאל לקבוצת צ'זנה מהסרייה א', אך במדיה ערך הופעה אחת בלבד. בעונת 2011/2012 הושאל לקבוצת פוליטכניקה טימישוארה מליגת העל הרומנית. בקיץ 2012 חזר לטורינו אך לא שיחק במדי הקבוצה, ובינואר 2013 הושאל לקבוצת נוצ'רינה מהליגה השלישית באיטליה.
בקיץ 2013 חזר גורובסוב לרומניה והושאל לקבוצת פולי טימישוארה, שהוקמה במקום קבוצת פוליטכניקה טימישוארה שפורקה בינתיים. ביולי 2014 חתם בקבוצת טרגו מורש, ובעונתו הראשונה בקבוצה היא סיימה במקום השני בליגת העל הרומנית. בעונת 2015/2016 כבש גורובסוב ארבעה שערי ליגה, והקבוצה סיימה במקום השישי בטבלה.
ביולי 2016 הגיע גורובסוב לישראל, וחתם לשנתיים בקבוצת הפועל תל אביב. ב-30 ביולי ערך את הופעת הבכורה שלו במדי הקבוצה ובישל את השער הראשון בניצחון 0:2 על בני יהודה במסגרת גביע הטוטו. ב-23 באוגוסט ערך את הופעת הבכורה שלו בליגת העל, בהפסד 1:0 למכבי חיפה במחזור הפתיחה של העונה. גורובסוב ערך בסך הכל ארבע הופעות בגביע הטוטו וחמש הופעות בליגת העל, ובנובמבר 2016 שוחרר מהקבוצה.
ב-1 במרץ 2017 חזר גורובסוב לטרגו מורש, ובתום העונה שוחרר מהמועדון. במרץ 2018 עבר לארצות הברית וחתם במיאמי יונייטד. ב-27 ביוני 2018 חזר לליגת העל הרומנית כאשר חתם בקונקורדיה קיאז'נה הרומנית, וב-2 ביולי 2019 עבר לקבוצת וולונטרי. בספטמבר 2020 חתם בסודובה הליטאית. בינואר 2022 חתם בז'לגיריס וילנה.
הערות שוליים

↑  דוד נתן, ניקולאס מרטין גורובסוב חתם בהפועל ת"א, באתר ynet, 2 ביולי 2016
↑  שי ארצי, לא הגיע לינואר: גורובסוב נחתך מהפועל ת"א, באתר nrg‏, 13 בנובמבר 2016
↑  העברות בעולם - 27.6: יובנטוס רכשה את קאנסלו, טאדיץ' עובר לאייאקס, באתר וואלה, 27 ביוני 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולס גורובסוב".
נהר מורגאב

| --- | --- |

 מידע כללי
 אורך:  978 קילומטרים
 אגן ניקוז:  46,900 קמ"ר 
 מוצא:  Paropamisus 
 יובלים:  Kashan Deryasy, נהר קושק 
 שפך:  Karakum Canal 
 מדינות באגן הניקוז:  אפגניסטן, טורקמניסטן 
 
נהר מורגאב הוא נהר ארוך במרכז אסיה. הוא מתחיל במרכז-מערב אפגניסטן, זורם צפון-מערבה לכיוון מחוז מורגאב, הקרוי על שם הנהר, ומשם למדבר קאראקום. מימיו נספגים באדמת המדבר.
מקורות נהר מורגאב נמצאים במרכז-מערב אפגניסטן, על רמה הממוקמת בין מספר שרשראות הרים. אפיק הנהר צר, רוחבו פחות מקילומטר, ומדרונותיו תלולים. בתחילת האפיק זורמים אליו מי נהר קושק. לאחר כ-190 קילומטר הוא הופך לנקיק עמוק הזורם מערבה, לכיוון טורקמניסטן, שם רוחבו מגיע ל-2 קילומטר.
מעט ממימיו משמשים להשקיית שדות, בשני צדי הגבול.
בשטחה של טורקמניסטן הנהר זורם לנווה המדבר "מרב העתיקה", שם נספגים מימיו, יחד עם מים המגיעים מתעלת קאראקום ומי הנהר אמו דריה.
שטחו של אגן הניקוז של נהר המורגאב נאמד בכ-46,880 קמ"ר.
נאסר אליי

נאסר אלִיִי (באלבנית: Naser Aliji; נולד ב-27 בדצמבר 1993) הוא כדורגלן אלבני המשחק בעמדת הבלם בדינמו סיטי מליגת העל האלבנית.